open-index/open-wikipedia-markdown huggingface dataset:
คดีระหว่างโรกับเวด

**คดีระหว่างโรกับเวด** (), 410 U.S. 113 (1973) เป็นคำวินิจฉัยหลักหมุดของศาลสูงสุดสหรัฐ โดยศาลฯ วินิจฉัยว่ารัฐธรรมนูญสหรัฐคุ้มครองเสรีภาพของหญิงมีครรภ์ในการเลือกทำแท้งได้โดยปราศจากข้อจำกัดของรัฐบาลเกินควร คำวินิจฉัยนี้ยกเลิกกฎหมายทำแท้งกลางและหลายรัฐของสหรัฐ คดีโรนี้เป็นชนวนให้เกิดการถกเถียงเรื่องการทำแท้งที่กำลังดำเนินอยู่ในสหรัฐว่าการทำแท้งควรชอบด้วยกฎหมายหรือไม่ หรือควรมีขอบเขตเพียงใด ผู้ใดควรตัดสินใจว่าการทำแท้งชอบด้วยกฎหมายหรือไม่ และบทบาทของทัศนะทางศีลธรรมและศาสนาในวงการเมืองควรเป็นอย่างไร นอกจากนี้ยังก่อให้เกิดการถกเถียงว่าศาลสูงสุดควรใช้วิธีการใดในการชี้ขาดตัดสินรัฐธรรมนูญ

คำวินิจฉัยดังกล่าวเกี่ยวข้องกับคดีของนอร์มา แม็กคอร์วีย์ หรือรู้จักกันในนามแฝงทางกฎหมาย "เจน โร" ในปี 1969 เธอตั้งครรภ์บุตรคนที่ 3 แม็กคอร์วีย์ต้องการทำแท้งแต่อาศัยอยู่ในรัฐเท็กซัส ซึ่งกฎหมายระบุว่าการทำแท้งไม่ชอบด้วยกฎหมายเว้นแต่มีความจำเป็นเพื่อช่วยชีวิตมารดา ทนายความของเธอ ซาราห์ เว็ดดิงตันและลินดา คอฟฟี ยื่นฟ้องคดีในนามของเธอในศาลกลางสหรัฐ ต่ออัยการเขตท้องถิ่น เฮนรี เวด โดยอ้างว่ากฎหมายทำแท้งของรัฐเท็กซัสไม่ชอบด้วยรัฐธรรมนูญ องค์คณะผู้พิพากษา 3 คนของศาลแขวงสหรัฐสำหรับแขวงเหนือของรัฐเท็กซัสไต่สวนคดีและวินิจฉัยให้โรชนะคดี จากนั้นรัฐเท็กซัสอุทธรณ์โดยตรงต่อศาลสูงสุดสหรัฐ

ในเดือนมกราคม 1973 ศาลสูงสุดมีคำวินิจฉัย 7–2 ให้แม็กคอร์วีย์ชนะคดี โดยให้เหตุผลว่าวรรควิถีทางที่ถูกต้องของการแก้ไขเพิ่มเติมรัฐธรรมนูญสหรัฐครั้งที่ 14 กำหนด "สิทธิภาวะเฉพาะส่วนตัว" ซึ่งคุ้มครองสิทธิของหญิงมีครรภ์ในการเลือกว่าจะทำแท้งหรือไม่ แต่ศาลฯ ยังวินิจฉัยด้วยว่าสิทธินี้ไม่เด็ดขาด และต้องรักษาสมดุลกับผลประโยชน์ของรัฐบาลในการคุ้มครองสุขภาพสตรีและชีวิตของทารกในครรภ์ ศาลฯ ระงับการทดสอบรักษาสมดุลนี้โดยผูกข้อบังคับของรัฐต่าง ๆ เกี่ยวกับการตั้งครรภ์ไว้กับไตรมาสของการตั้งครรภ์ โดยในไตรมาสแรก รัฐบาลไม่อาจห้ามการทำแท้งได้โดยสิ้นเชิง ในไตรมาสที่สอง รัฐบาลอาจกำหนดข้อบังคับด้านสุขภาพที่สมเหตุสมผลได้ และระหว่างไตรมาสที่สาม รัฐอาจห้ามการทำแท้งได้โดยสิ้นเชิงตราบเท่าที่กฎหมายมีข้อยกเว้นสำหรับกรณีที่มีความจำเป็นในการช่วยชีวิตหรือสุขภาพของมารดา ศาลฯ จำแนกสิทธิในการเลือกว่าจะทำแท้งหรือไม่เป็นสิทธิ "ขั้นพื้นฐาน" ซึ่งกำหนดให้ศาลต้องประเมินกฎหมายทำแท้งที่ถูกคัดค้านภายใต้มาตรฐาน "การพินิจอย่างเข้มงวด" (strict scrutiny) ซึ่งเป็นการทบทวนโดยศาลระดับสูงสุดในสหรัฐ

คำวินิจฉัยของศาลฯ ในคดีโรถูกวิจารณ์ในแวดวงกฎหมายบางส่วน และบ้างเรียกคำวินิจฉัยนี้ว่าเป็นตัวอย่างของการทำกิจกรรมการเมืองของตุลาการ (judicial activism) ศาลสูงสุดกลับมาทบทวนและแก้ไขคำวินิจฉัยทางกฎหมายของคดีโรในคำวินิจฉัยปี 1992 ระหว่างเพลนด์เพเรนต์ฮูดกับเคซีย์ ในคดีเคซีย์ ศาลฯ ยืนยันคำวินิจฉัยว่าสิทธิสตรีในการเลือกทำแท้งได้รับการคุ้มครองตามรัฐธรรมนูญ แต่ยกเลิกกรอบไตรมาสในคดีโรแล้วให้ใช้มาตรฐานที่อาศัยการมีชีวิตของทารกในครรภ์แทน และกลับมาตรฐานการพินิจอย่างเข้มงวดสำหรับทบทวนข้อจำกัดด้านการทำแท้ง 

ในปี 2022 มีความเห็นฝ่ายข้างมากฉบับร่างรั่วไหลออกมาในสื่อซึ่งส่อว่าศาลสูงสุดกำลังเตรียมกลับคำวินิจฉัยของคดีโรกับเคซีย์ในคดีระหว่างด็อบส์กับองค์การสุขภาพสตรีแจ็กสัน จนวันที่ 24 มิถุนายน 2022 มีคำพิพากษาออกมากลับคดีโรกับคดีเคซีย์อย่างเป็นทางการโดยมีเสียงผู้พิพากษา 5–4

## ดูเพิ่ม
* การแยกศาสนจักรกับอาณาจักร
* การฆ่าทารกในครรภ์ (feticide)

## อ้างอิง

หมวดหมู่:คดีในสหรัฐ
หมวดหมู่:สิทธิสตรี
หมวดหมู่:ภาวะเฉพาะส่วนตัว
หมวดหมู่:กฎหมายทำแท้ง
วัดสระกำแพงใหญ่

**วัดสระกำแพงใหญ่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกำแพง อำเภออุทุมพรพิสัย จังหวัดศรีสะเกษ เนื้อที่วัดทั้งสิ้น 16 ไร่ 63 ตารางวา

วัดสระกำแพงใหญ่ตั้งวัดเมื่อ พ.ศ. 2368 ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2527 ภายในวัดมีปราสาทหินวัดสระกำแพงใหญ่ สร้างด้วยหินศิลาแลงรูปสี่เหลี่ยมผืนผ้า กว้าง 60 เมตร ยาว 80 เมตร ภายในบริเวณกำแพงเป็นที่ตั้งปราสาท 6 หลัง สร้างในสมัยพระเจ้าชัยวรมันที่ 7

วัดมีเกจิอาจารย์คือ พระมงคลวุฒ (เครื่อง สุภทฺโท) ท่านได้พัฒนาวัดให้เจริญก้าวหน้า สิ่งก่อสร้างภายในวัด ได้แก่ กุฏิ วิหาร ศาลาการเปรียญ เมรุเผาศพ กำแพงวัด ซุ้มประตู และสิ่งอื่น ๆ สร้างขึ้นในสมัยเจ้าอาวาสรูปนี้ทั้งสิ้น

ปูชนียวัตถุที่สำคัญ คือ พระพุทธรูปปางนาคปรกสร้างด้วยหินเขียวสวย ศิลปะเขมรแบบบาปวน อายุมากกว่า 1,000 กว่าปี มีขนาดหน้าตักกว้าง 57 เซนติเมตร สูง 71 เซนติเมตร หรือความสูงทั้งหมดจากขนาดนาคถึงเศียรนาค 134 เซนติเมตร ประทับนั่งขัดสมธิเหนือขนาดนาค 3 ชั้น นาคมีทั้งหมด 7 เศียร ขุดพบที่ฐานปราสาทองค์ที่ 1 เมื่อ พ.ศ. 2492

## อ้างอิง

สระกำแพงใหญ่
หมวดหมู่:สิ่งก่อสร้างในอำเภออุทุมพรพิสัย
แขวงสนามบิน

**สนามบิน** เป็นแขวงหนึ่งของเขตดอนเมือง กรุงเทพมหานคร ตั้งชื่อตามท่าอากาศยานดอนเมืองที่อยู่ในพื้นที่ กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทที่อยู่อาศัยหนาแน่นน้อยและเขตทหาร ในขณะที่บางส่วนเป็นที่ดินประเภทสถานที่ราชการ

## ที่ตั้งและอาณาเขต
แขวงสนามบินตั้งอยู่ทางทิศตะวันออกของเขตดอนเมือง มีอาณาเขตติดต่อกับแขวงข้างเคียงเรียงตามเข็มนาฬิกา ดังนี้
* **ทิศเหนือ** ติดต่อกับตำบลคูคต (อำเภอลำลูกกา จังหวัดปทุมธานี) มีแนวเส้นตรงผ่านแนวรั้วบริษัท ดอนเมืองพัฒนา จำกัด แนวรั้วหมู่บ้านวังทอง แนวรั้วโรงเรียนมัธยมสังคีตวิทยา กรุงเทพมหานคร และแนวรั้วอนุสรณ์สถานแห่งชาติเป็นเส้นแบ่งเขต
* **ทิศตะวันออก** ติดต่อกับแขวงสายไหมและแขวงคลองถนน (เขตสายไหม) มีถนนพหลโยธิน เป็นเส้นแบ่งเขต
* **ทิศใต้** ติดต่อกับแขวงอนุสาวรีย์ (เขตบางเขน) และแขวงตลาดบางเขน (เขตหลักสี่) มีคลองถนนและคลองวัดหลักสี่เป็นเส้นแบ่งเขต
* **ทิศตะวันตก** ติดต่อกับแขวงดอนเมืองและแขวงสีกัน (เขตดอนเมือง) มีถนนกำแพงเพชร 6 เป็นเส้นแบ่งเขต

## การคมนาคม
ถนนในพื้นที่แขวงสนามบิน ได้แก่
* ถนนพหลโยธิน
* ถนนวิภาวดีรังสิต
* ถนนกำแพงเพชร 6
* ทางยกระดับอุตราภิมุข
* รถไฟฟ้าชานเมือง สายสีแดงเข้ม
* ถนนธูปะเตมีย์
* ซอยวิภาวดีรังสิต 33 (เปรมประชา)

## อ้างอิง

สนามบิน
มอร์เบียส, เดอะลิฟวิงแวมไพร์

**มอร์เบียส, เดอะลิฟวิงแวมไพร์**  **ดร. ไมเคิล มอร์เบียส**, **Ph.D.**, **M.D.** เป็นตัวละครสมมติที่ปรากฏตัวในหนังสือการ์ตูนอเมริกันที่ตีพิมพ์โดยมาร์เวลคอมิกส์ สร้างโดยนักเขียน รอย โทมัส และออกแบบโดยนักออกแบบตัวการ์ตูน กิล เคน ในตอนแรกเขาถูกมองว่าเป็นศัตรูของสไปเดอร์-แมน ปรากฏตัวครั้งแรกใน *[[ดิ อเมซิ่ง สไปเดอร์-แมน]]* ฉบับที่ 101 (ตุลาคม ค.ศ. 1971)

## อ้างอิง

หมวดหมู่:ซูเปอร์ฮีโร่ในมาร์เวลคอมิกส์
หมวดหมู่:ตัวร้ายที่มีพลังพิเศษในมาร์เวลคอมิกส์
หมวดหมู่:ตัวละครที่เป็นแวมไพร์
หมวดหมู่:ซูเปอร์ฮีโรที่เป็นแวมไพร์
หมวดหมู่:ตัวร้ายที่มีพลังพิเศษที่เป็นแวมไพร์
หมวดหมู่:ตัวละครที่เป็นแพทย์เฉพาะทาง
หมวดหมู่:ตัวละครที่เป็นผู้ทำตัวเป็นศาลเตี้ย
ถนนคอนแวนต์

**ถนนคอนแวนต์** เป็นถนนที่เชื่อมต่อถนนสาทรเหนือกับถนนสีลม ตั้งอยู่ในแขวงสีลม เขตบางรัก กรุงเทพมหานคร มีขนาดเขตทางกว้าง 15 เมตร ยาว 0.546 กิโลเมตร ขนาดช่องทางจราจร 2 ช่อง มีซอยย่อยคือ ซอยพิพัฒน์ 2 ซอยศาลาแดง 2

อาคารส่วนใหญ่ภายในซอยเป็นที่ตั้งของสำนักงานจำนวนมาก ทางเท้าทั้งสองฟากมีต้นไม้ให้ความร่มรื่น ทางเท้ากว้างระหว่าง 1.5–3.5 เมตร ในแต่ละพื้นที่ของทางเท้าถูกจับจองด้วยหาบเร่และแผงลอย มีความหนาแน่นในช่วงเที่ยง 12:00–13.00 น. และช่วงเย็น 16:30–17:30 น. ในช่วงเช้ามักเป็นหาบเร่ขายของกินเครื่องดื่ม ส่วนช่วงเย็นมีการตั้งโต๊ะให้มานั่งรับประทานอาหาร โดยเฉพาะช่วงหัวมุมถนนสีลมและกลางซอย ในช่วงกลางคืนมีหาบเร่แผงลอยเพื่อรองรับนักท่องเที่ยวกลางคืน ดำเนินไปเรื่อยจนประมาณตี 2 จึงเบาบางลง

## ประวัติ
ถนนคอนแวนต์ เดิมชื่อ **ถนนสุรศักดิ์** ตามชื่อผู้ตัดถนนคือ เจ้าพระยาสุรศักดิ์มนตรี (เจิม แสง-ชูโต) ตัดขึ้นใน พ.ศ. 2434 ในรัชสมัยของพระบาทสมเด็จพระจุลจอมเกล้าเจ้าอยู่หัว จากแผนที่กรุงเทพฯ พ.ศ. 2439 ปรากฎเป็นแนวถนนแต่ยังไม่ระบุชื่อถนน มีที่ดินแปลงใหญ่ที่ต่อมาคือ โรงเรียนเซนต์โยเซฟคอนแวนต์ ซึ่งต่อมาได้กลายมาเป็นชื่อถนน

## สถานที่สำคัญ
ถนนคอนแวนต์เป็นที่ตั้งของโรงเรียนเซนต์โยเซฟคอนเวนต์ โรงเรียนในเครือของคณะภคินีเซนต์ปอล เดอ ชาร์ตร (Soeurs De Saint Paul De Chartres) กลุ่มคณะนักบวชสตรีในคริสตศาสนาที่เดินทางมาจากฝรั่งเศสเมื่อ พ.ศ. 2441 เข้ามาเผยแผ่ศาสนาและช่วยส่งเสริมด้านการศึกษาและการรักษาพยาบาลในประเทศไทย เปิดทำการสอนเมื่อวันที่ 2 มีนาคม พ.ศ. 2447

ฝั่งตรงข้ามโรงเรียนเซนต์โยเซฟคอนเวนต์เป็นที่ตั้งของ "อารามคาร์แมล" หรือ "อารามชีมืด" เป็นอารามนักบวชหญิงในคณะคาร์เมไลท์ไม่สวมรองเท้าที่ตัดขาดจากโลกภายนอก อาศัยอยู่เฉพาะในเขตอาราม

นอกจากนั้นยังเป็นที่ตั้งของโรงพยาบาลบีเอ็นเอช (BNH) หรือ Bangkok Nursing Home โรงพยาบาลเอกชนเก่าแก่ตั้งแต่สมัยรัชกาลที่ 5 ที่เกิดขึ้นมาจากพระราชดำริของพระบาทสมเด็จพระจุลจอมเกล้าเจ้าอยู่หัวที่ทรงมีพระราชประสงค์ที่จะให้มีสถานรักษาพยาบาลสำหรับชาวต่างชาติที่เข้ามาพึ่งพระบรมโพธิสมภาร ติดกับโรงพยาบาลบีเอ็นเอชเป็นโบสถ์ไคร้สเชิชหรือคริสตจักรไคร้สเชิชกรุงเทพ โบสถ์ในนิกายแองกลิกัน มีมาตั้งแต่ พ.ศ. 2407 ที่ตั้งเดิมของโบสถ์อยู่ริมแม่น้ำเจ้าพระยา ต่อมาอีก 40 ปี จึงย้ายมาที่นี่

บริเวณหัวถนนคอนแวนต์ฝั่งถนนสีลม มีโครงการอาคารผสมระหว่างสำนักงาน และร้านค้าเชิงพาณิชย์ สูง 39 ชั้น ตั้งอยู่บนที่ดินขนาดมากกว่า 6 ไร่ ชื่อว่า *พาร์กสีลม* (Park Silom) เปิดตัวอย่างเป็นทางการ พ.ศ. 2566 แต่เดิมที่ดินนี้ประกอบไปด้วยอาคารสิวะดล อาคารสีบุญเรือง 1 และ 2

## อ้างอิง

คอนแวนต์
คอนแวนต์
หมวดหมู่:สีลม
แขวงดอนเมือง

**ดอนเมือง** เป็นแขวงหนึ่งของเขตดอนเมือง กรุงเทพมหานคร เป็นที่ตั้งสำนักงานเขตดอนเมือง กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทที่อยู่อาศัยหนาแน่นน้อยและเขตทหาร ในขณะที่บางส่วนเป็นที่ดินประเภทพาณิชยกรรม

## ที่ตั้งและอาณาเขต
แขวงดอนเมืองตั้งอยู่ทางทิศต้ของเขตดอนเมือง มีอาณาเขตติดต่อกับแขวงข้างเคียงเรียงตามเข็มนาฬิกา ดังนี้
* **ทิศเหนือ** ติดต่อกับแขวงสีกัน (เขตดอนเมือง) มีถนนสรงประภาเป็นเส้นแบ่งเขต
* **ทิศตะวันออก** ติดต่อกับแขวงสนามบิน (เขตดอนเมือง) มีถนนกำแพงเพชร 6 เป็นเส้นแบ่งเขต
* **ทิศใต้** ติดต่อกับแขวงตลาดบางเขนและแขวงทุ่งสองห้อง (เขตหลักสี่) มีคลองวัดหลักสี่ คลองเปรมประชากร และคลองตาอูฐเป็นเส้นแบ่งเขต
* **ทิศตะวันตก** ติดต่อกับตำบลบ้านใหม่ (อำเภอปากเกร็ด จังหวัดนนทบุรี) มีคลองประปาเป็นเส้นแบ่งเขต

## การคมนาคม
ถนนในพื้นที่แขวงดอนเมือง ได้แก่
* ถนนสรงประภา
* ถนนกำแพงเพชร 6
* ถนนช่างอากาศอุทิศ
* ถนนประชาอุทิศ
* ถนนวัดเวฬุวนาราม
* ถนนโกสุมรวมใจ
* ถนนพิงคนคร

## อ้างอิง

ดอนเมือง
ซูแปร์เลกา

**ซูแปร์เลกา** () เป็นการแข่งขันวอลเลย์บอลชายอาชีพระดับสูงสุดของประเทศอิตาลี ได้รับการก่อตั้งขึ้นในปี ค.ศ. 1946 หลังสงครามโลกครั้งที่สองและการแข่งขันครั้งแรกจัดขึ้นที่เมืองเจโนวา ซึ่งอยู่ภายใต้การบริหารของสหพันธ์วอลเลย์บอลอิตาลี (**') และ[[เลกาปัลลาโวโลเซเรียอา]] (**') ซูแปร์เลกาเป็นหนึ่งในลีกที่ประสบความสำเร็จมากที่สุดในยุโรป

ตั้งแต่ปี ค.ศ. 1946 ถึง ค.ศ. 1977 การแข่งขันได้ใช้ชื่อว่า **เซเรียอา** (**') และได้เปลี่ยนชื่อมาเป็น **เซเรียอา 1** (**')  ตั้งแต่ปี ค.ศ. 1978 จนถึงปี ค.ศ. 2014

## ทำเนียบผู้ชนะเลิศ

## จำนวนครั้งที่ชนะเลิศ

## ดูเพิ่ม
* อิตาเลียนวอลเลย์บอลลีก
* โกปปาอีตาเลีย
* เซเรียอา 1

## อ้างอิง

## แหล่งข้อมูลอื่น
* FIPAV
* Lega Pallavolo Serie A

หมวดหมู่:วอลเลย์บอลในประเทศอิตาลี
ซูแปร์เลกา
นิวซูเปอร์ลัคกีเทล

***นิวซูเปอร์ลัคกีเทล*** () เป็นวิดีโอเกมแพลตฟอร์มสามมิติ พัฒนาและจำหน่ายโดยบริษัท Playful Studios ตัวเกมเป็นการนำเกม *[[ซูเปอร์ลัคกีเทล]]* ที่วางจำหน่ายใน พ.ศ. 2560 ทำมาทำใหม่เพิ่มเติม ตัวเกมวางจำหน่ายทั่วโลกสำหรับนินเท็นโด สวิตช์ในวันที่ 8 พฤศจิกายน พ.ศ. 2562 และต่อมาสำหรับเพลย์สเตชัน 4, เอกซ์บอกซ์วัน และไมโครซอฟท์ วินโดวส์ ในวันที่ 21 สิงหาคม พ.ศ. 2563 ตัวเกมได้รับกระแสวิจารณ์ในเชิงบวก โดยนักวิจารณ์ต่างชื่นชมในการปรับปรุงที่เหนือกว่าเกมต้นฉบับ

## อ้างอิง

## แหล่งข้อมูลอื่น
*

หมวดหมู่:วิดีโอเกมที่ออกวางจำหน่ายในปี พ.ศ. 2562
หมวดหมู่:เกมผลิตโดยPlayful Studios
หมวดหมู่:เกมสำหรับนินเท็นโดสวิตช์
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับวินโดวส์
หมวดหมู่:วิดีโอเกมที่พัฒนาขึ้นในสหรัฐ
ถนนธนิยะ

**ถนนธนิยะ** เป็นถนนที่เชื่อมต่อระหว่างถนนสีลมกับถนนสุรวงศ์ ตั้งอยู่ในแขวงสุริยวงศ์ เขตบางรัก กรุงเทพมหานคร ด้านติดกับถนนสีลมเป็นที่ตั้งของสถานีศาลาแดง มีความยาวถนนประมาณ 230 เมตร กลางวันถือเป็นย่านสำนักงาน ตอนกลางคืนเป็นแหล่งบันเทิง มีร้านบาร์ ร้านคาราโอเกะ จำนวนมาก

## ประวัติ
ถนนธนิยะตั้งชื่อถนนตามชื่ออาคารธนิยะ เป็นอาคารแรก ๆ บนถนนสีลม จุดเริ่มต้นมาจากการร่วมทุนระหว่างธนิยะกรุ๊ปของครอบครัวสมบุญธรรม กับ Sumitomo Real Estate จากญี่ปุ่น ก่อนที่ธนิยะกรุ๊ปจะซื้อหุ้นจากญี่ปุ่นทั้งหมดในเวลาต่อมา อาคารธนิยะตึกแรกเปิดใช้เมื่อ พ.ศ. 2513  โดยใช้ชื่อ *ธนิยะ* ซึ่งเป็นชื่อพี่ชายคนโตของครอบครัวและยังได้สร้างถนนธนิยะเอาไว้เพื่อรองรับความเจริญ อาคารนี้เป็นสำนักงานของ Sumitomo และให้เช่าพื้นที่ที่เหลือ

อาคารหลังปัจจุบันเรียกว่า ธนิยะ พลาซา ก่อสร้างเสร็จเริ่มให้บริการมาตั้งแต่ พ.ศ. 2532 เป็นศูนย์รวมด้านกีฬากอล์ฟที่ใหญ่ที่สุดในประเทศไทยและเอเชียตะวันออกเฉียงใต้ มีร้านอาหารญี่ปุ่น เพื่อรองรับนักธุรกิจญี่ปุ่นที่เช่าสำนักงานอยู่ในละแวกนี้ 

แต่เดิมที่ตั้งถนนธนิยะมีร้านก๋วยเตี๋ยว มีโรงเรียนสอนขับรถยนต์ จรัส เชิงฉลาด ที่ตั้งของธนิยะ พลาซา มีชื่อเรียกว่า *ตำบลสถานทูตญี่ปุ่น* เป็นแหล่งที่คนญี่ปุ่นรู้จักดี รวมทั้งร้านจำหน่ายสินค้าประเภทต่าง ๆ เช่น ร้านขายอุปกรณ์กล้องฟิล์มที่หาได้ยาก ร้านไวน์ 

กล่าวกันว่าถนนธนิยะเป็นจุดกำเนิดของคาราโอเกะในประเทศไทย โดยเริ่มเข้ามาในประเทศไทยราวพุทธทศวรรษ 2520 มีการให้บริการคาราโอเกะผ่านร้านบาร์สำหรับนักธุรกิจนักท่องเที่ยวชาวญี่ปุ่น สาเหตุที่เจ้าของคลับที่ธนิยะหลายคนซึ่งเป็นคนญี่ปุ่นที่ได้นำดนตรีคาราโอเกะเข้ามาบริการแก่ลูกค้า เพราะนักดนตรีในยุคนั้นมีปัญหาบ่อยครั้ง เช่น ขาดงาน ไม่มาเล่นตามเวลาที่ตกลงกันไว้ นอกจากนั้นยังต้องเสียค่าจ้างแพงด้วย เจ้าของร้านจึงตัดปัญหาด้วยการใช้ดนตรีคาราโอเกะ เข้ามาแทนการจ้างวงดนตรีมาเล่นเหมือนกับในญี่ปุ่นเกือบทุกร้าน โดยการบริการในช่วงแรกรับเฉพาะลูกค้าชาวญี่ปุ่น ภายหลังเปลี่ยนแปลงมารับลูกค้าชาวไทยเพื่อความอยู่รอดในทางธุรกิจ

## อ้างอิง

## แหล่งข้อมูลอื่น

ธนิยะ
ธนิยะ
หมวดหมู่:ย่านในกรุงเทพมหานคร
หมวดหมู่:ย่านในเขตบางรัก
หมวดหมู่:สีลม
หมวดหมู่:เจแปนทาวน์
หมวดหมู่:ดินแดนแทรกทางชาติพันธุ์ในประเทศไทย
หมวดหมู่:ความสัมพันธ์ญี่ปุ่น–ไทย
ย่านธุรกิจกลาง

**ย่านธุรกิจกลาง** () คือเขตศูนย์กลางธุรกิจและการค้าของเมือง ประกอบด้วยพื้นที่ทางการค้าและสำนักงาน มีความหมายคล้ายกับ "ย่านการเงิน" (financial district) ส่วนในทางภูมิศาสตร์มักมีความหมายคล้ายกับ "ศูนย์กลางเมือง" (city center) หรือ "ย่านกลางเมือง" (downtown) อย่างไรก็ตามแนวคิดเหล่านี้ก็อาจไม่ใช่เรื่องเดียวกัน เพราะมีหลายเมืองที่ศูนย์กลางธุรกิจตั้งอยู่ห่างจากศูนย์กลางการค้าหรือศูนย์กลางวัฒนธรรม หรือบางเมืองก็มีย่านธุรกิจกลางหลายแห่ง

ย่านธุรกิจกลางเป็นจุดเด่นของพื้นที่ในเมืองใหญ่ที่สามารถเข้าถึงได้อย่างสะดวก อีกทั้งยังมีความหลากหลายและความเข้มข้นของสินค้าและบริการเฉพาะทางมากกว่าพื้นที่อื่น ๆ ของเมือง ตัวอย่างเช่น โดยทั่วไปถือว่าศูนย์กลางของกรุงลอนดอนครอบคลุมเขตเมืองเก่านครลอนดอนและนครเวสต์มินสเตอร์ ในขณะที่นครลอนดอนและบริเวณดอกแลนส์ (Docklands) ซึ่งรวมคะแนรีวอร์ฟ (Canary Wharf) ไว้ด้วยนั้นถือเป็นย่านธุรกิจกลางสองย่านตามลำดับ; ในนครนิวยอร์ก มิดทาวน์แมนแฮตตัน (Midtown Manhattan) เป็นย่านธุรกิจกลางที่ใหญ่ที่สุดของเมืองและใหญ่ที่สุดของโลก; ชิคาโกมีย่านชิคาโกลูป (Chicago Loop) เป็นย่านธุรกิจกลางที่ใหญ่ที่สุดอันดับสองของสหรัฐและของโลก; ส่วนในประเทศไทย ถนนสีลมเป็นบริเวณที่มีกิจกรรมทางสังคมและเศรษฐกิจมากที่สุดในพื้นที่กรุงเทพมหานคร

## อ้างอิง

หมวดหมู่:นคร
หมวดหมู่:ย่าน
ผู้สำเร็จราชการอินเดีย

**ผู้สำเร็จราชการอินเดีย** เป็นผู้แทนพระองค์ของพระมหากษัตริย์แห่งสหราชอาณาจักร และภายหลังเอกราชของอินเดีย ในปี ค.ศ. 1947 ซึ่งเป็นผู้แทนพระองค์ในฐานะประมุขแห่งรัฐอินเดีย ตำแหน่งตั้งขึ้นในปี ค.ศ. 1773 โดยมีตำแหน่งเป็นข้าหลวงใหญ่มีอำนาจที่สมบูรณ์เหนืออินเดียทั้งหมดเกิดขึ้นในปี ค.ศ. 1833 และต่อมาได้เป็นที่รู้จักในนาม "ผู้สำเร็จราชการอินเดีย"

ในปี ค.ศ. 1858 อันเป็นผลมาจาก กบฏอินเดีย ค.ศ. 1857 ดินแดนและทรัพย์สินของบริษัทอินเดียตะวันออกตกอยู่ภายใต้การควบคุมโดยตรงของราชวงศ์อังกฤษ ด้วยเหตุนี้ การปกครองของบริษัทในอินเดียจึงสืบทอดโดยบริติชราช ผู้สำเร็จราชการ เป็นหัวหน้ารัฐบาลกลางของอินเดีย ซึ่งปกครองจังหวัดต่างๆ ของบริติชอินเดียรวมถึงแคว้นปัญจาบ เบงกอล บอมเบย์ มัทราส สหมณฑล และอื่น ๆ อย่างไรก็ตาม อินเดียส่วนใหญ่ไม่ได้ปกครองโดยตรงจากรัฐบาลอังกฤษ นอกการควบคุมของบริติชอินเดียมีรัฐมหาราชา หรือ "รัฐพื้นเมือง" หลายร้อยรัฐซึ่งไม่มีความสัมพันธ์ใด ๆ กับพระมหากษัตริย์อังกฤษในฐานะผู้สืบราชบัลลังก์ต่อจาก จักรพรรดิโมกุล ตั้งแต่ปี ค.ศ. 1858 เพื่อสะท้อนบทบาทใหม่ของผู้สำเร็จราชการในฐานะผู้แทนของพระมหากษัตริย์ในการตอบสนองต่อความสัมพันธ์ระหว่างรัฐมหาราชาจึงได้พระราชทานตำแหน่งอุปราชเพิ่มเข้ามาโดยมีชื่อเรียกตำแหน่งใหม่ว่า "อุปราชและผู้สำเร็จราชการแห่งอินเดีย" โดยมักจะย่อเหลือเพียง "อุปราชแห่งอินเดีย"

ตำแหน่งของอุปราชยกเลิกเมื่อบริติชอินเดียแยกออกเป็นสองประเทศคือ อินเดีย และ ปากีสถานแต่ตำแหน่งผู้สำเร็จราชการยังคงมีอยู่ในทั้ง 2 ประเทศแยกจากกัน จนกระทั่ง อินเดีย และ ปากีสถาน ได้นำรัฐธรรมนูญมาบังคับใช้ในปี ค.ศ. 1950 และ ค.ศ. 1956 ตามลำดับ

ก่อนปี ค.ศ. 1858 ผู้สำเร็จราชการได้รับเลือกจากที่ประชุมคณะกรรมการของบริษัทอินเดียตะวันออก ต่อมาได้รับการแต่งตั้งจากพระมหากษัตริย์ตามคำแนะนำของรัฐบาลอังกฤษ  รัฐมนตรีต่างประเทศที่ดูแลประเทศอินเดีย ซึ่งเป็นสมาชิกของคณะรัฐมนตรีของสหราชอาณาจักร มีหน้าที่รับผิดชอบในการสั่งการผู้สำเร็จราชการเกี่ยวกับการใช้อำนาจ หลังปี ค.ศ. 1947 พระมหากษัตริย์ยังคงแต่งตั้งผู้สำเร็จราชการต่อไป แต่ภายหลังดำเนินการตามคำแนะนำของรัฐบาลประเทศอินเดียในเครือจักรภพ

ผู้สำเร็จราชการดำรงตำแหน่งคราวละ 5 ปี ผู้สำเร็จราชการอาจปลดออกหรือย้ายไปดำรงตำแหน่งใหม่ได้ บางครั้งมีการแต่งตั้งรักษาการผู้สำเร็จราชการ จนกว่าจะมีการแต่งตั้งผู้สำเร็จราชการคนใหม่ที่ได้รับการเห็นชอบ ผู้สำเร็จราชการคนแรกในอินเดียคือวอร์เรน เฮสติงส์ ผู้สำเร็จราชการคนแรกของจักรวรรดิบริติชคือ Lord William Bentinck และผู้สำเร็จราชการคนแรกของประเทศอินเดียในเครือจักรภพ คือ ลอร์ด เมานต์แบ็ตเทน

## อ้างอิง

หมวดหมู่:ผู้สำเร็จราชการอินเดีย
อินเดีย
จอร์ดานา สปิโร

**จอร์ดานา สปิโร** (; เกิด 12 เมษายน ค.ศ. 1977) เป็นนักแสดงชาวอเมริกัน มีผลงานการแสดงทางภาพยนตร์และละครโทรทัศน์ โดยเธอได้แสดงในละครชุดที่ประสบความสำเร็จเช่น *[[ทนายสาวหัวใจแกร่ง]] ปี 5* ทางช่องซีบีเอส (2013–14), *[[ไบลน์สปอต สาวรอยสัก กับดักมรณะ]]* ทางช่องเอ็นบีซี (2015–2016, 2020) และ *[[โอซาร์ก (ละครชุด)|โอซาร์ก]]* ทางเน็ตฟลิกซ์ (2017–2018, 2022)

นอกจากผลงานทางละครโทรทัศน์แล้วเธอยังมีผลงานการแสดงภาพยนตร์เช่น *[[เขี้ยวนรกดับตะวัน]]* (2000), *[[มัส เลิฟ ด็อกส์ รักนี้ต้องมีโฮ่ง]]* (2005), *[[กลยุทธ์ผู้ชาย พันธุ์ขายแหลก]]* (2009), *[[เทรสพาส ปล้น แหวก นรก]]* (2011) และภาพยนตร์ชุด *[[เฟียร์ สตรีท ถนนอาถรรพ์]]* (2021) ทั้ง 3 ภาค

## อ้างอิง

หมวดหมู่:บุคคลที่เกิดในปี พ.ศ. 2520
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:นักแสดงภาพยนตร์หญิงชาวอเมริกัน
กาโรล จี

**กาโรลินา ฮิรัลโด นาบาร์โร** (; เกิด 14 กุมภาพันธ์ ค.ศ. 1991) หรือชื่อในวงการคือ **กาโรล จี** (Karol G) เป็นนักร้องชาวโคลอมเบีย เธอได้รับการอธิบายว่าเป็นศิลปินแนวเรเกตอนและลาตินแทร็ป แต่ยังได้ทดลองดนตรีแนวอื่น ๆ ที่หลากหลาย รวมถึงเร็กเกและเซร์ตาเนฌู ใน ค.ศ. 2018 เธอได้รับรางวัลลาตินแกรมมี สาขาศิลปินหน้าใหม่ยอดเยี่ยม และได้รับการเสนอชื่อเข้าชิงรางวัลบิลบอร์ดลาตินมิวสิกอะวอดส์และโลนูเอสโตรอะวอดส์อีกหลายรางวัล

กาโรล จี เกิดและเติบโตในเมเดยิน เธอเริ่มต้นอาชีพขณะยังเป็นวัยรุ่น โดยปรากฏอยู่ในรายการ *[[ดิเอ็กซ์แฟกเตอร์ (สหราชอาณาจักร)|ดิเอ็กซ์แฟกเตอร์]]* ของโคลอมเบีย เธอย้ายไปยังนครนิวยอร์กใน ค.ศ. 2014 เพื่อเรียนรู้เพิ่มเติมเกี่ยวกับอุตสาหกรรมดนตรีและได้เซ็นสัญญากับยูนิเวอร์แซลมิวสิกลาติน การร่วมมือของเธอกับแบดบันนี แร็ปเปอร์และนักร้องชาวปวยร์โตรีโก ในเพลง "อาโอราเมยามา" (Ahora Me Llama) กลายเป็นเพลงฮิตและเป็นซิงเกิลนำในอัลบั้มเปิดตัวของเธอ *[[อันสต็อปเอเบิล]]* วางจำหน่ายใน ค.ศ. 2017 ต่อมาในปลาย ค.ศ. 2018 เพลง "เซเกรโต" (Secreto) ของเธอได้รับความนิยมในลาตินอเมริกา รวมถึงยืนยันความสัมพันธ์ของเธอกับอานูเอล โดเบลอา ต่อสาธารณชนผ่านมิวสิกวิดีโอด้วย

ในเดือนกรกฎาคม ค.ศ. 2019 เธอออกเพลง "ชินา" (China) ร่วมกับอานูเอล โดเบลอา, เจ บัลวิน, แดดดีแยงกี และโอซูนา กลายเป็นมิวสิกวิดีโอเพลงแรกของเธอที่มียอดผู้ชมเกิน 1 พันล้านครั้งบนยูทูบ ในเดือนพฤศจิกายน ค.ศ. 2019 เพลง "ตูซา" (Tusa) ของเธอกับนิกกี มินาจ ยังติดชาร์ตในระดับนานาชาติและได้รับการรับรองระดับทองคำขาวลาตินถึง 28 ครั้งจากอาร์ไอเอเอ รวมถึงอยู่บนชาร์ต*[[บิลบอร์ด]]* ฮอตลาตินซองส์ เป็นเวลา 25 สัปดาห์ ใน ค.ศ. 2020 กาโรล จี ได้รับการเสนอชื่อเข้าชิงรางวัลลาตินแกรมมีอีกสี่ครั้ง เธอยังประสบความสำเร็จกับเพลง "มามี" (Mamiii) ที่ร้องร่วมกับเบกกี จี ขึ้นอันดับ 15 บน''บิลบอร์ด'' ฮอต 100

## อ้างอิง

## แหล่งข้อมูลอื่น

* 

หมวดหมู่:บุคคลที่เกิดในปี พ.ศ. 2534
หมวดหมู่:บุคคลที่ยังมีชีวิตอยู่
หมวดหมู่:บุคคลจากเมเดยิน
หมวดหมู่:นักร้องหญิงชาวโคลอมเบียในศตวรรษที่ 21
นางนอน

**นางนอน** () เป็นภาพยนตร์ไทยแนวแอกชัน-ดรามาในปี พ.ศ. 2562 มีเนื้อหาว่าด้วยปฏิบัติการค้นหาและกู้ภัยถ้ำหลวงที่จังหวัดเชียงราย ประเทศไทย เมื่อปี พ.ศ. 2561 ทอม วอลเลอร์ เขียนบทและกำกับ และอำนวยการสร้างร่วมกับอัลเลน หลิว  เนื้อเรื่องเขียนขึ้นจากมุมมองของบุคคลหลายคนที่เกี่ยวข้องกับปฏิบัติการในครั้งนั้น โดยมีจิม วอร์นี นักประดาน้ำในถ้ำ และคนอื่น ๆ แสดงเป็นตนเอง ภาพยนตร์เรื่องนี้ฉายรอบปฐมทัศน์ที่เทศกาลภาพยนตร์นานาชาติปูซาน พ.ศ. 2562 และเข้าฉายในประเทศไทยเมื่อวันที่ 21 พฤศจิกายน ปีเดียวกัน

## เรื่องย่อ
ภาพยนตร์เรื่องนี้ครอบคลุมเหตุการณ์การกู้ภัยที่ถ้ำหลวงในปี พ.ศ. 2561 โดยมุ่งเน้นบุคคลหลายคนที่มีส่วนร่วมในปฏิบัติการนั้น ซึ่งรวมถึงนพดล นิยมค้า ผู้ผลิตเครื่องสูบน้ำ สมาน กุนัน อดีตสมาชิกหน่วยซีลของไทย และโดยเฉพาะอย่างยิ่ง จิม วอร์นี นักประดาน้ำในถ้ำจากไอร์แลนด์

## นักแสดง
* จิม วอร์นี รับบทเป็น ตัวเอง
* เอกวัฒน์ นิรัตน์วรปัญญา รับบทเป็น โค้ชเอก เอกพล
* ตัน เสี่ยวหลง รับบทเป็น ตัวเอง
* นิรุตติ์ ศิริจรรยา รับบทเป็น รัฐมนตรีว่าการกระทรวงการท่องเที่ยวและกีฬา
* รอส เคน รับบทเป็น จอห์น โวลันเธน
* จำปา แสนพรม รับบทเป็น แม่บัว ใจชื่น
* เทิดพร มโนไพบูลย์ รับบทเป็น ครูบาบุญชุ่ม ญาณสํวโร
* อเล็กซานเดอร์ ทวีศักดิ์ ธนานันท์ รับบทเป็น สมาน กุนัน
* พะเยาว์ นิ่มมา (ลุงตู่ สกอร์เปี้ยน) รับบทเป็น พลเอก ประยุทธ์ จันทร์โอชา
* ไมเคิล เชาวนาศัย
* ตรีชฎา เพชรรัตน์ รับบทเป็น นักข่าว
* อาภา ภาวิไล รับบทเป็น พยาบาล

## งานสร้าง
De Warrenne Pictures บริษัทของวอลเลอร์ในกรุงเทพฯ ผลิตภาพยนตร์เรื่องนี้ วอลเลอร์เริ่มดำเนินงานภาพยนตร์นี้ไม่นานหลังจากเหตุการณ์จริงในเดือนมิถุนายน–กรกฎาคม พ.ศ. 2561 และกำหนดเนื้อเรื่องหลังได้พบจิม วอร์นี ในไอร์แลนด์ วอลเลอร์ร่วมเขียนบทกับดอน ลินเดอร์ และคทรีน่า กลอส ภรรยาของวอลเลอร์เอง ภาพยนตร์นี้ได้บุคคลหลายคนที่เกี่ยวข้องกับปฏิบัติกู้ภัยมารับบทเป็นตนเอง ภาพยนตร์ส่วนใหญ่ถ่ายทำในเดือนตุลาคม พ.ศ. 2561 ถึงเดือนมกราคม พ.ศ. 2562 แต่กว่าจะได้รับอนุญาตให้ถ่ายทำที่ถ้ำหลวงนั้น ต้องรอจนถึงเดือนกุมภาพันธ์ พ.ศ. 2562 ฉากถ้ำส่วนใหญ่ถ่ายทำในถ้ำแห่งอื่นในประเทศไทยและในเซ็ตที่สร้างขึ้นบนสระน้ำ ภาพยนตร์นี้เป็นภาพยนตร์การกู้ภัยเรื่องแรกที่ได้เข้าฉายในโรงภาพยนตร์ ส่วนเนื้อเรื่องเกี่ยวกับเด็ก ๆ ที่ติดถ้ำนั้น เน็ตฟลิกซ์ได้สิทธิแต่ผู้เดียวไปแล้ว

## อ้างอิง

หมวดหมู่:ภาพยนตร์ที่ถ่ายทำในจังหวัดเชียงราย
หมวดหมู่:ภาพยนตร์ไทยที่ออกฉายในปี พ.ศ. 2562
จิมมี่ นิวตรอน: บอย จีเนียส

***จิมมี่ นิวตรอน: บอย จีเนียส*** () เป็นภาพยนตร์แอนิเมชันตลกขับขันอเมริกันที่ออกฉายใน ค.ศ. 2544 ผลิตโดย พาราเมาต์พิกเจอส์ ภาพยนตร์กำกับโดย John A. Davis และแสดงนำโดย Debi Derryberry, Patrick Stewart, Martin Short, Rob Paulsen, และ Jeffrey Garcia

ภาพยนตร์เรื่องนี้ถูกต่อยอดเป็นซีรีส์แอนิเมชันทางโทรทัศน์เรื่อง *[[การควบคุมของจิมมี่นิวตรอน: บอยจีเนียส]]* ซึ่งออกอากาศระหว่างปี 2545 ถึง 2549 สี่ปีต่อมา ซีรีส์ภาคแยกเรื่อง *[[แพลนเน็ต ชีน]]* ก็ออกฉาย ซึ่งเน้นไปที่ชีน เอสเตเวซ ที่เป็นตัวละครหลักและตัวเอก

## ตัวละครและเสียงพากย์

* Debi Derryberry รับบท จิมมี่ นิวตรอน (Jimmy Neutron)
* Patrick Stewart รับบท King Goobot V
* Martin Short รับบท Ooblar
* Carolyn Lawrence รับบท Cindy Vortex
* Rob Paulsen รับบท Carl Wheezer
* Jeffrey Garcia รับบท Sheen Estevez
* Crystal Scales รับบท Libby Folfax
* Frank Welker รับบท Goddard
* Candi Milo รับบท Nick Dean
* Megan Cavanagh รับบท Judy Neutron
* Mark DeCarlo รับบท Hugh Neutron
* Carlos Alazraqui รับบท Mr. Estevez

## ดูเพิ่ม
* การผจญภัยของจิมมี่นิวตรอน: บอยจีเนียส
* แพลนเน็ท ชีน

## อ้างอิง

## แหล่งข้อมูลอื่น

* 
* 
* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2544
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์แอนิเมชันที่มีฉากอยู่บนดาวเคราะห์สมมุติ
พฤษภาคม พ.ศ. 2565

**พฤษภาคม พุทธศักราช 2565** เป็นเดือนที่ 5 ของปี พ.ศ. 2565 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร

## [[สถานีย่อย:เหตุการณ์ปัจจุบัน]]

หมวดหมู่:พฤษภาคม
*2565-05
สิงห์สั่งป่า

**สิงห์สั่งป่า** เป็นนวนิยายภาคแยกของนวนิยายเรื่อง*[[เล็บครุฑ]]* ของพนมเทียน หรือฉัตรชัย วิเศษสุวรรณภูมิ ศิลปินแห่งชาติสาขาวรรณศิลป์ประจำ พ.ศ. 2540 สิงห์สั่งป่าถูกนำมาสร้างเป็นภาพยนตร์และละครโทรทัศน์ทั้งหมด 3 ครั้งโดยครั้งแรกถูกนำมาสร้างเป็นภาพยนตร์ 16 มม. พากย์เสียงสด ออกฉายครั้งแรกเมื่อ พ.ศ. 2506 สร้างโดยกมลศิลป์ภาพยนตร์ กำกับภาพยนตร์โดย น้อย กมลวาทิน นำแสดงโดยสมบัติ เมทะนี และรัตนาภรณ์ อินทรกำแหง ซึ่งทำหน้าที่ผู้อำนวยการสร้างด้วย

ครั้งที่ 2 เป็นภาพยนตร์ 35 มม. พากย์เสียงในฟิล์ม ออกฉายครั้งแรกเมื่อ พ.ศ. 2521 สร้างโดยวีรกรณ์โปรดักชั่น กำกับโดยชุมพร เทพพิทักษ์ นำแสดงโดย สมบัติ เมทะนี ซึ่งกลับมารับบท สิงห์ เมฆพัด อีกครั้ง, ปิยะมาศ โมนยะกุล รับบทนางเสือดาว, กรุง ศรีวิไล รับบท แชน มีเชิง, เนาวรัตน์ ยุกตะนันท์ รับบท อรอนงค์ อัมรินทร์, ร่วมด้วยเกชา เปลี่ยนวิถี รับบท นายอนันต์ อัมรินทร์ ตัวร้ายใหญ่ของเรื่อง และรัตนาภรณ์ อินทรกำแหง ผู้รับบทนางเสือดาวในภาพยนตร์ฉบับแรกมารับบท โฉม พี่สาวของสิงห์ ซึ่งเป็นภรรยาของนายอนันต์และแม่เลี้ยงของอรอนงค์ อำนวยการสร้างโดยฉวีวรรณ วูวงศ์

ส่วนครั้งที่ 3 ได้ถูกนำมาสร้างเป็นละครโทรทัศน์เมื่อ พ.ศ. 2563 โดยบริษัท สวัสดี วิชชั่น ในเครือบริษัท ป๊าสั่งย่าสอน กำกับการแสดงโดย สพัฌ วิไชยเมธา (พลชย เมธา) นำแสดงโดย หลุยส์ เฮสดาร์ซัน, ปภาวดี ชาญสมอน, ณทรรศชัย จรัสมาส, พรชดา วราพชระ, อติรุจ สิงหอำพล และขวัญกวินท์ เกิดลาภผล โดยได้จัดพิธีบวงสรวงเปิดกล้องพร้อมกับละครเรื่องทางเสือผ่านเมื่อวันพฤหัสบดีที่ 9 มกราคม พ.ศ. 2563 ออกอากาศทุกวันศุกร์ถึงอาทิตย์ ตั้งแต่ 18 กันยายน ถึง 25 ตุลาคม พ.ศ. 2563

## นักแสดง
### พ.ศ. 2506
* สมบัติ เมทะนี รับบทเป็น สิงห์ เมฆพัด
* รัตนาภรณ์ อินทรกำแหง รับบทเป็น นางเสือดาว
* เทียมแข กุญชร ณ อยุธยา รับบทเป็น อรอนงค์
* แพร ไทรงาม
* ประจวบ ฤกษ์ยามดี
* สมจิตต์ ทรัพย์สำรวย
* ศรินทิพย์ ศิริวรรณ
* อดินันท์ สิงห์หิรัญ
* สุรินทร์ แสนขำ รับบท เสือแพร

### พ.ศ. 2521
* สมบัติ เมทะนี รับบทเป็น สิงห์ เมฆพัด
* ปิยะมาศ โมนยะกุล รับบทเป็น นางเสือดาว
* ภูมิ พัฒนายุทธ รับบทเป็น ผู้กองพาลี
* เนาวรัตน์ ยุกตะนันท์ รับบทเป็น อรอนงค์
* กรุง ศรีวิไล รับบทเป็น แชน มีเชิง
* ลักษณ์ อภิชาติ รับบทเป็น ทับ
* เกชา เปลี่ยนวิถี รับบทเป็น อนันต์
* ชุมพร เทพพิทักษ์ รับบทเป็น จ่าแต้ม
* ดามพ์ ดัสกร รับบทเป็น เสือธง
* ฉัตร มงคลชัย รับบทเป็น เสือทิว
* พิภพ ภู่ภิญโญ รับบทเป็น ตาแม้น
* รัตนาภรณ์ อินทรกำแหง รับบทเป็น นางโฉม
* ชาณีย์ ยอดชาย รับบทเป็น เสือแผ้ว
* ล้อต๊อก รับบทเป็น ตาเมี้ยน
* ดวงชีวัน โกมลเสน
* แพน บอระเพ็ด
* ไสล พูนชัย
* ชาติ ชโลธร รับบท เสือแพร
* พิศ อินทร์คล้าย รับบท ตากลิ้ง

## ละครโทรทัศน์

### นักแสดง

## อ้างอิง

หมวดหมู่:ละครโทรทัศน์ไทย
หมวดหมู่:ละครโทรทัศน์ช่อง 7 เอชดี
หมวดหมู่:ภาพยนตร์ที่นำกลับมาสร้างใหม่
หมวดหมู่:ละครโทรทัศน์ไทยในปี พ.ศ. 2563
หมวดหมู่:ภาพยนตร์ไทยที่ออกฉายในปี พ.ศ. 2506
หมวดหมู่:ภาพยนตร์ไทยที่ออกฉายในปี พ.ศ. 2521
หมวดหมู่:ภาพยนตร์ที่กำกับโดย ชุมพร เทพพิทักษ์
หมวดหมู่:ภาพยนตร์ไทยที่ดัดแปลงเป็นละครโทรทัศน์
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ภาพยนตร์ที่กำกับโดย น้อย กมลวาทิน
หมวดหมู่:ภาพยนตร์โดยกมลศิลปภาพยนตร์
แขวงถนนพญาไท

**ถนนพญาไท** เป็นแขวงหนึ่งของเขตราชเทวี กรุงเทพมหานคร ตั้งชื่อตามถนนที่ตัดผ่านพื้นที่

## ที่ตั้งและอาณาเขต
แขวงถนนพญาไทตั้งอยู่ทางตอนกลางของเขตราชเทวี มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติดต่อกับแขวงพญาไทและแขวงสามเสนใน (เขตพญาไท) มีคลองสามเสนเป็นเส้นแบ่งเขต
* **ทิศตะวันออก** ติดต่อกับแขวงมักกะสัน (เขตราชเทวี) มีถนนดินแดงและถนนราชปรารภ เป็นเส้นแบ่งเขต
* **ทิศใต้** ติดต่อกับแขวงถนนเพชรบุรี (เขตราชเทวี) มีถนนเพชรบุรีเป็นเส้นแบ่งเขต
* **ทิศตะวันตก** ติดต่อกับแขวงทุ่งพญาไท (เขตราชเทวี) มีถนนพญาไทเป็นเส้นแบ่งเขต

## การคมนาคม
ถนนในพื้นที่แขวงถนนพญาไท ได้แก่
* ถนนพญาไท
* ถนนเพชรบุรี
* ถนนศรีอยุธยา
* ถนนรางน้ำ
* ถนนราชวิถี
* ถนนดินแดง
* ถนนราชปรารภ
* ทางพิเศษศรีรัช

## อ้างอิง

ถนนพญาไท
แขวงถนนเพชรบุรี

**ถนนเพชรบุรี** เป็นแขวงหนึ่งของเขตราชเทวี กรุงเทพมหานคร ตั้งชื่อตามถนนที่ตั้งอยู่ทางทิศเหนือสุดของพื้นที่และเป็นเส้นแบ่งเขตการปกครองระหว่างแขวงนี้กับแขวงทุ่งพญาไทและแขวงถนนพญาไท

## ที่ตั้งและอาณาเขต
แขวงถนนเพชรบุรีตั้งอยู่ทางทิศตะวันตกเฉียงใต้ของเขตราชเทวี มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติดต่อกับแขวงทุ่งพญาไทและแขวงถนนพญาไท (เขตราชเทวี) มีถนนเพชรบุรีเป็นเส้นแบ่งเขต
* **ทิศตะวันออก** ติดต่อกับแขวงมักกะสัน (เขตราชเทวี) มีถนนราชดำริเป็นเส้นแบ่งเขต
* **ทิศใต้** ติดต่อกับแขวงปทุมวัน แขวงวังใหม่ และแขวงรองเมือง (เขตปทุมวัน) มีคลองแสนแสบเป็นเส้นแบ่งเขต
* **ทิศตะวันตก** ติดต่อกับแขวงสี่แยกมหานาค (เขตดุสิต) มีทางรถไฟสายเหนือเป็นเส้นแบ่งเขต

## การคมนาคม
ถนนในพื้นที่แขวงถนนเพชรบุรี ได้แก่
* ถนนเพชรบุรี
* ถนนพระรามที่ 6
* ถนนบรรทัดทอง
* ถนนพญาไท
* ถนนราชดำริ
* ทางพิเศษศรีรัช

## อ้างอิง

ถนนเพชรบุรี
แขวงมักกะสัน

**มักกะสัน** เป็นแขวงหนึ่งของเขตราชเทวี กรุงเทพมหานคร

## ที่ตั้งและอาณาเขต
แขวงมักกะสันตั้งอยู่ทางทิศตะวันออกของเขตราชเทวี มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติดต่อกับแขวงถนนพญาไท (เขตราชเทวี) แขวงสามเสนใน (เขตพญาไท) แขวงดินแดง (เขตดินแดง) มีถนนดินแดงและคลองสามเสนเป็นเส้นแบ่งเขต
* **ทิศตะวันออก** ติดต่อกับแขวงบางกะปิ (เขตห้วยขวาง) มีถนนอโศก-ดินแดงเป็นเส้นแบ่งเขต
* **ทิศใต้** ติดต่อกับแขวงคลองเตยเหนือ (เขตวัฒนา) และแขวงลุมพินี (เขตปทุมวัน) มีคลองแสนแสบเป็นเส้นแบ่งเขต
* **ทิศตะวันตก** ติดต่อกับแขวงถนนเพชรบุรีและแขวงถนนพญาไท (เขตราชเทวี) มีถนนราชดำริและถนนราชปรารภเป็นเส้นแบ่งเขต

## การคมนาคม
ถนนในพื้นที่แขวงมักกะสัน ได้แก่
* ถนนเพชรบุรี
* ถนนนิคมมักกะสัน
* ถนนกำแพงเพชร 7
* ถนนจตุรทิศ
* ถนนดินแดง
* ถนนดินแดงตัดใหม่
* ถนนอโศก-ดินแดง
* ถนนวิทยุ
* ถนนชิดลม
* ถนนราชดำริ
* ถนนราชปรารภ
* ทางพิเศษเฉลิมมหานคร
* ทางพิเศษศรีรัช

## อ้างอิง

มักกะสัน
แขวงทุ่งพญาไท

**ทุ่งพญาไท** เป็นแขวงหนึ่งของเขตราชเทวี กรุงเทพมหานคร และเป็นที่ตั้งสำนักงานเขตราชเทวี

## ที่ตั้งและอาณาเขต
แขวงทุ่งพญาไทตั้งอยู่ทางทิศตะวันตกเฉียงเหนือของเขตราชเทวี มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติดต่อกับแขวงพญาไท (เขตพญาไท) มีคลองสามเสนเป็นเส้นแบ่งเขต
* **ทิศตะวันออก** ติดต่อกับแขวงถนนพญาไท (เขตราชเทวี) มีถนนพญาไทเป็นเส้นแบ่งเขต
* **ทิศใต้** ติดต่อกับแขวงถนนเพชรบุรี (เขตราชเทวี) มีถนนเพชรบุรีเป็นเส้นแบ่งเขต
* **ทิศตะวันตก** ติดต่อกับแขวงสวนจิตรลดาและแขวงถนนนครไชยศรี (เขตดุสิต) มีทางรถไฟสายเหนือเป็นเส้นแบ่งเขต

## การคมนาคม
ถนนในพื้นที่แขวงทุ่งพญาไท ได้แก่
* ถนนพญาไท
* ถนนเพชรบุรี
* ถนนศรีอยุธยา
* ถนนโยธี
* ถนนราชวิถี
* ถนนกำแพงเพชร 5
* ถนนพระรามที่ 6
* ทางพิเศษศรีรัช

## อ้างอิง

ทุ่งพญาไท
ขวัญกวินท์ เกิดลาภผล

**ขวัญกวินท์ เกิดลาภผล** (เกิด 20 ตุลาคม พ.ศ. 2531) ชื่อเล่น **เกี่ยวก้อย** เป็นนักแสดงและนางแบบชาวไทย เธอเริ่มเข้าสู่วงการบันเทิงจากการประกวดเวทีมิสทีนไทยแลนด์ 2011 ภายหลังเธอเซ็นสัญญาเป็นนักแสดงในสังกัดสถานีโทรทัศน์สีกองทัพบกช่อง 7 เธอได้รับโอกาสร่วมแสดงละครเรื่องแรก *[[หอบรักมาห่มป่า]]* ในฐานะนักแสดงรับเชิญและมีผลงานละครหลายเรื่องเป็นต้น ภายหลังเธอสามารถรับงานละครเล่นได้ทุกบทบาททั้งร้ายและดีสลับกันไปเรื่อย ๆ และเป็นนักแสดงมากฝีมือและได้รับฉายาว่าเป็น "นางร้ายป้ายแดง" ในสังกัดสถานีโทรทัศน์สีกองทัพบกช่อง 7

## ประวัติ

ขวัญกวินท์ เกิดลาภผล เกิดเมื่อวันที่ 20 ตุลาคม พ.ศ. 2531 ชื่อเดิม "ขวัญกวินท์ ธำรงรัฐเศรษฐ์", "จุฑารัตน์ ยุ่นประยงค์", กวิสรา ยุ่นประยงค์" ตามลำดับ เป็นนักแสดงและนางแบบชาวไทยในสังกัดช่อง 7 HD จบการศึกษาระดับมัธยมศึกษาจากโรงเรียนชลกันยานุกูล จังหวัดชลบุรี และระดับปริญญาตรี สาขาสารนิเทศ คณะอักษรศาสตร์ จุฬาลงกรณ์มหาวิทยาลัย

### การทำงาน

ขวัญกวินท์ เธอเริ่มเข้าสู่ในวงการบันเทิงประกวดเวทีมิสทีนไทยแลนด์ 2011 ภายหลังเธอลงนามสัญญาเป็นนักแสดงในสังกัดช่อง 7 HDเธอได้รับโอกาสร่วมแสดงละครเรื่องแรก *หอบรักมาห่มป่า* ในฐานะนักแสดงรับเชิญและมีผลงานละครหลายเรื่องเป็นต้นภายหลังเธอสามารถรับงานละครเล่นได้ทุกบทบาททั้งร้ายและดีสลับกันไปเรื่อยๆๆและเป็นนักแสดงมากฝีมือและได้รับฉายาว่าเป็น "นางร้ายป้ายแดง" ในสังกัด ช่อง 7 HD

ในปี พ.ศ. 2561 เธอมีผลงานละครรีเมคยอดนิยมเรื่อง *แม่อายสะอื้น* ในบทบาท "จิดาภา" มีผู้ติดตามชมอีกคับคั่งและช่วงเวลานั้นทำให้ละครเรื่องนี้กระแสตอบรับดีในละครหลังข่าวครึ่งปีแรกในปี พ.ศ. 2561 เป็นต้น

ปัจจุบัน เกี่ยวก้อย ขวัญกวินท์ เธอเข้าวิวาห์พิธีมงคลสมรสกับ ดนุ เกิดลาภผล บุตรชายของพลตำรวจเอก ภาณุ เกิดลาภผล อดีตที่ปรึกษาพิเศษสำนักงานตำรวจแห่งชาติ กับนางทัดดาว เกิดลาภผล หนุ่มนอกวงการบันเทิง หลังจากเคยคบหาดูใจประมาณในระยะเวลา 5 ปี งานพิธีมงคลสมรสจัดขึ้นที่โรงแรมแมนดาริน โอเรียนเต็ล กรุงเทพมหานคร เมื่อวันที่ 4 มีนาคม พ.ศ. 2565 ปัจจุบัน เกี่ยวก้อย ขวัญกวินท์ ได้เปลี่ยนนามสกุลเป็น เกิดลาภผล

มีบุตร-ธิดาด้วยกัน 2 คนคือ ดาริกา เกิดลาภผล ชื่อเล่น ดาร์ญ่า เกิดเมื่อวันที่ 1 ธันวาคม พ.ศ. 2565 และ ดวินภัทร เกิดลาภผล ชื่อเล่น ดวิน เกิดเมื่อวันที่ 24 มิถุนายน พ.ศ. 2568

## ผลงาน
### ละครโทรทัศน์

## อ้างอิง

## แหล่งข้อมูลอื่น
*

หมวดหมู่:นักแสดงหญิงชาวไทย
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
ยศสุดา ลีลาปัญญาเลิศ

**ยศสุดา ลีลาปัญญาเลิศ** (เกิด 27 มกราคม พ.ศ. 2542)  เป็นคณะทำงานพรรคไทยสร้างไทย เป็นบุตรสาวคุณหญิง สุดารัตน์ เกยุราพันธุ์ อดีตหัวหน้าพรรคไทยสร้างไทย

## ประวัติ
ยศสุดาเกิดเมื่อวันที่ 27 มกราคม พ.ศ. 2542 เป็นบุตรคนเล็กจากทั้งหมดสามคนคนของคุณหญิงสุดารัตน์ เกยุราพันธุ์ กับสมยศ ลีลาปัญญาเลิศ มีพี่ชายสองคนคือ ภูมิภัทร และพีรภัทร 

ยศสุดาจบการศึกษาระดับมัธยมศึกษาหลักสูตรนานาชาติจากโรงเรียนสาธิตแห่งมหาวิทยาลัยเกษตรศาสตร์ และปริญญาตรีบริหารธุรกิจบัณฑิต (หลักสูตรนานาชาติ) จาก คณะพาณิชยศาสตร์และการบัญชี จุฬาลงกรณ์มหาวิทยาลัย คณะเดียวกันกับคุณหญิงสุดารัตน์ ในตอนที่กำลังศึกษาอยู่ที่มหาวิทยาลัยเธอและเพื่อน ๆ ได้เข้าร่วมการแข่งขัน "ลอรีอัล แบรนด์สตอร์ม 2019" ซึ่งทีมของเธอสามารถคว้าตำแหน่งรองชนะเลิศอันดับที่ 1 มาครองได้

## การทำงาน
ในการเลือกตั้งผู้ว่าราชการกรุงเทพมหานคร พ.ศ. 2565 ยศสุดาได้เข้ามาทำงานเป็นหนึ่งในทีมหาเสียงผู้ว่าราชการกรุงเทพมหานคร หรือ ทีมผู้ว่าไทยสร้างไทย ของนาวาอากาศตรี ศิธา ทิวารี และในการเลือกตั้งปีต่อมา เธอได้เป็นผู้ช่วยหาเสียงของพรรคไทยสร้างไทย

## อ้างอิง

หมวดหมู่:ชาวไทยเชื้อสายแคะ
หมวดหมู่:สกุลเกยุราพันธุ์
หมวดหมู่:พรรคไทยสร้างไทย
หมวดหมู่:บุคคลจากโรงเรียนสาธิตแห่งมหาวิทยาลัยเกษตรศาสตร์
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
มักกะสัน

**มักกะสัน** อาจหมายถึง
* แขวงมักกะสัน เขตราชเทวี กรุงเทพมหานคร
* สถานีมักกะสัน
* กบฏมักกะสัน
แขวงลาดพร้าว

**ลาดพร้าว** เป็นแขวงหนึ่งของเขตลาดพร้าว กรุงเทพมหานคร และเป็นที่ตั้งสำนักงานเขตลาดพร้าว

## ที่ตั้งและอาณาเขต
แขวงลาดพร้าวตั้งอยู่ทางตอนใต้ของเขตลาดพร้าว มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติดต่อกับแขวงจรเข้บัว (เขตลาดพร้าว) และแขวงท่าแร้ง (เขตบางเขน) มีซอยลาดปลาเค้า 13, ซอยลาดปลาเค้า 10, แนวเขตหมู่บ้านจิรัฐติกร, ซอยเสนานิคม 1 ซอย 25 (ฉัตรชัยร่วมมิตร), ถนนเสนานิคม 1, แนวแบ่งเขตการปกครองระหว่างแขวงลาดพร้าวกับแขวงจรเข้บัว, ซอยเสนานิคม 1 ซอย 42 แยก 1-2, ซอยแยกซอยสตรีวิทยา 2 ซอย 10, แนวแบ่งเขตการปกครองระหว่างแขวงลาดพร้าวกับแขวงจรเข้บัว, ถนนเสนานิคม 1, ซอยเสนานิเวศน์ ซอย 118, ซอยสุคนธสวัสดิ์ 1 (สุขทรัพย์), ซอยแยกซอยสุคนธสวัสดิ์ 1, ซอยเสนานิเวศน์ ซอย 108/5, ซอยเสนานิเวศน์ ซอย 110/3, แนวแบ่งเขตการปกครองระหว่างแขวงลาดพร้าวกับแขวงจรเข้บัว, ซอยประเสริฐมนูกิจ 29 (มัยลาภ), ซอยประเสริฐมนูกิจ 29 แยก 4 (คงเพิ่มพูล) และคลองตาเร่งเป็นเส้นแบ่งเขต
* **ทิศตะวันออก** ติดต่อกับแขวงนวลจันทร์ (เขตบึงกุ่ม) แขวงคลองจั่น (เขตบางกะปิ) และแขวงคลองเจ้าคุณสิงห์ (เขตวังทองหลาง) มีถนนประดิษฐ์มนูธรรมฟากตะวันออกเป็นเส้นแบ่งเขต
* **ทิศใต้** ติดต่อกับแขวงสะพานสอง (เขตวังทองหลาง) มีถนนสังคมสงเคราะห์ ถนนโชคชัย 4 คลองทรงกระเทียม และคลองลาดพร้าวเป็นเส้นแบ่งเขต
* **ทิศตะวันตก** ติดต่อกับแขวงสามเสนนอก (เขตห้วยขวาง) แขวงจันทรเกษม และแขวงเสนานิคม (เขตจตุจักร) มีคลองลาดพร้าวและคลองบางบัวเป็นเส้นแบ่งเขต

## อ้างอิง

ลาดพร้าว
แขวงจรเข้บัว

**จรเข้บัว** เป็นแขวงหนึ่งของเขตลาดพร้าว กรุงเทพมหานคร

## ที่ตั้งและอาณาเขต
แขวงจรเข้บัวตั้งอยู่ทางตอนเหนือของเขตลาดพร้าว มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
* **ทิศเหนือ** ติดต่อกับแขวงอนุสาวรีย์และแขวงท่าแร้ง (เขตบางเขน) มีคลองหลุมไผ่ คลองสามขา และคลองโคกครามเป็นเส้นแบ่งเขต
* **ทิศตะวันออก** ติดต่อกับแขวงลาดพร้าว (เขตลาดพร้าว) มีซอยประเสริฐมนูกิจ 29 แยก 4 (คงเพิ่มพูล), ซอยประเสริฐมนูกิจ 29 (มัยลาภ) และแนวแบ่งเขตการปกครองระหว่างแขวงลาดพร้าวกับแขวงจรเข้บัวเป็นเส้นแบ่งเขต
* **ทิศใต้** ติดต่อกับแขวงลาดพร้าว (เขตลาดพร้าว) มีซอยเสนานิเวศน์ ซอย 110/3, ซอยเสนานิเวศน์ ซอย 108/5, ซอยแยกซอยสุคนธสวัสดิ์ 1, ซอยสุคนธสวัสดิ์ 1 (สุขทรัพย์), ซอยเสนานิเวศน์ ซอย 118, ถนนเสนานิคม 1, แนวแบ่งเขตการปกครองระหว่างแขวงลาดพร้าวกับแขวงจรเข้บัว, ซอยแยกซอยสตรีวิทยา 2 ซอย 10, ซอยเสนานิคม 1 ซอย 42 แยก 1-2, แนวแบ่งเขตการปกครองระหว่างแขวงลาดพร้าวกับแขวงจรเข้บัว, ถนนเสนานิคม 1, ซอยเสนานิคม 1 ซอย 25 (ฉัตรชัยร่วมมิตร), แนวเขตหมู่บ้านจิรัฐติกร, ซอยลาดปลาเค้า 10 และซอยลาดปลาเค้า 13 เป็นเส้นแบ่งเขต
* **ทิศตะวันตก** ติดต่อกับแขวงเสนานิคม (เขตจตุจักร) มีคลองบางบัวเป็นเส้นแบ่งเขต

## อ้างอิง

จรเข้บัว
ถนนจันทน์

**ถนนจันทน์** เป็นถนนที่เชื่อมต่อระหว่างถนนเจริญกรุงกับถนนนางลิ้นจี่ และยังตัดกับถนนนราธิวาสราชนครินทร์ มีจุดขึ้นทางด่วนทางพิเศษศรีรัช ถนนมีความยาวประมาณ 3.5 กิโลเมตร เดิมทีเป็นตรอกเล็ก ๆ เรียกว่า **ตรอกจันทน์** เป็นตรอกซอยเล็กลักษณะคดเคี้ยว เมื่อมีการตัดถนนให้กว้างและเป็นเส้นตรง ถนนจันทน์เส้นเดิมจึงกลายเป็นถนนที่แยกออกไป แล้วก็ได้ชื่อว่า "ถนนจันทน์เก่า"

ในสมัยพระบาทสมเด็จพระจุลจอมเกล้าเจ้าอยู่หัวที่มีการติดต่อค้าขายกับต่างชาติมากขึ้น พื้นที่ตรอกจันทน์มีคนหลากหลายเชื้อชาติและวัฒนธรรมเข้ามาตั้งถิ่นฐานโดยเฉพาะกลุ่มชาวจีนแต้จิ๋วและจีนกวางตุ้ง ซึ่งสันนิษฐานว่าคงขยับขยายการตั้งถิ่นฐานจากย่านเยาวราชและบางรัก เหตุเพราะทำเลบริเวณนี้ใกล้กับท่าเรือเพื่อทำการค้าซึ่งเป็นอาชีพหลักของชาวจีนที่เข้ามาอาศัยอยู่ในประเทศไทย ตัวอย่างเช่น สำนักงานของบริษัทเจริญโภคภัณฑ์ (CPF) ที่ตั้งอยู่บนถนนจันทน์ นอกจากนั้นยังมีชาวมุสลิมและชาวตะวันตกที่เข้ามาเผยแผ่ศาสนาคริสต์ มีศาสนาสถานเช่นมัสยิดดารุ้ลอาบิดีน หรือ *มัสยิดตรอกจันทน์* สร้างใน พ.ศ. 2455 โบสถ์คริสต์มีวัดนักบุญยอแซฟสร้างเมื่อ พ.ศ. 2498 ตั้งอยู่ในซอยจันทน์ 43 ซอยเดียวกับวัดไผ่เงินโชตนาราม วัดพุทธอีกแห่งบนถนนจันทน์คือ วัดลุ่มเจริญศรัทธาอยู่ในซอยจันทน์ 42

นับตั้งแต่ พ.ศ. 2555 เป็นต้นมา พื้นที่บริเวณถนนจันทน์ได้รับการพัฒนาเป็นโครงการที่อยู่อาศัย ปรากฏเป็นคอนโดมิเนียมระดับกลางถึงบน ราคาเฉลี่ยต่อตารางเมตรอยู่ที่ราว 100,000–200,000 บาท

## อ้างอิง

จันทน์
จันทน์
จันทน์
จันทน์
หมวดหมู่:ย่านในกรุงเทพมหานคร
อำเภอออฟทอบ

**ออฟทอบ** () เป็นอำเภอในเทศมณฑลเตหะราน จังหวัดเตหะราน ประเทศอิหร่าน จากสำมะโน พ.ศ. 2549 อำเภอนี้มีประชากร 22,898 คนใน 5,497 ครัวเรือน อำเภอนี้มีตำบลเพียงสองตำบลคือตำบลออฟทอบและตำบลแฆลอซีร์ 

## รายละเอียด
อำเภอออฟทอบอยู่ในสีม่วง

## อ้างอิง

ออฟทอบ
ย่านคลองตัน

thumb|แยกคลองตัน

**ย่านคลองตัน** เป็นย่านที่มีจุดศูนย์กลางอยู่บริเวณแยกคลองตันซึ่งเป็นการบรรจบกันของถนนสี่สาย คือ ถนนสุขุมวิท 71 (ปรีดี พนมยงค์) ถนนเพชรบุรี ถนนรามคำแหง และถนนพัฒนาการ ใกล้แยกคลองตันมีสถานีรามคำแหงในระบบรถไฟฟ้าแอร์พอร์ต เรล ลิงก์

## ประวัติ
ในสมัยพระบาทสมเด็จพระนั่งเกล้าเจ้าอยู่หัวมีการขุดคลองแสนแสบเพื่อเป็นเส้นทางกองทัพไปรบกับญวน ยังได้มีการขุดคลองเพื่อเชื่อมคลองแสนแสบกับคลองพระโขนงโดยแรงงานชาวมลายูและคนกลันตันทางใต้ของสยาม จึงได้ตั้งชื่อคลองว่า *คลองกลันตัน* ภายหลังเรียกให้สั้นลงเหลือเพียง "คลองตัน" อย่างไรก็ตามอีกที่มาของชื่อเล่าว่า บริเวณนี้เป็นทางน้ำแยกเป็น 3 สาย แยกหนึ่งไปทางประตูน้ำ แยกสองไปมีนบุรี หนองจอก แยกสามไปทางพระโขนง การสัญจรใช้ผ่านไปทางพระโขนงมีทำนบกั้นสูงมาก ไม่สามารถที่จะใช้เป็นเส้นทางผ่านไปมาได้ ชาวบ้านในละแวกนั้นจึงเรียกตำบลนี้ว่า *คลองตัน*

เมื่อชาวมลายูและกลันตันซึ่งเป็นมุสลิมได้ตั้งรกรากทำนาทำไร่อยู่ริมคลอง เกิดเป็นชุมชนริมคลอง จนเมื่อ พ.ศ. 2479 มีการตัดถนนกรุงเทพ–สมุทรปราการหรือปัจจุบันคือถนนสุขุมวิท จึงได้เกิดชุมชนริมถนน

## การใช้พื้นที่
ชุมชนที่ตั้งอยู่บริเวณคลองตัน เช่น ชุมชนข้างสะพานคลองตันตั้งอยู่ริมคลองตันใต้เชิงสะพานคลองตัน เป็นชุมชนมุสลิม ถือเป็นชุมชนแออัดมีประมาณ 60 หลังคาเรือน บริเวณสี่แยกคลองตันมีตลาดคลองตันประกอบด้วยอาคารและสิ่งปลูกสร้างสูง 3–5 ชั้น มีศาสนสถานคือ มัสยิดยามิอุ้ลอิสลาม (คลองตัน) อาคารหลังใหม่สร้างเมื่อ พ.ศ. 2513

## อ้างอิง

หมวดหมู่:เขตสวนหลวง
หมวดหมู่:ย่านในกรุงเทพมหานคร
ตำบลแฆลอซีร์

**แฆลอซีร์** () เป็นตำบลในอำเภอออฟทอบ เทศมณฑลเตหะราน จังหวัดเตหะราน ประเทศอิหร่าน แบ่งออกเป็น 13 หมู่บ้าน จากสำมะโน พ.ศ. 2549 ตำบลนี้มีประชากร 8,051 คนใน 1,977 ครัวเรือน

## รายละเอียด

## อ้างอิง
เคาะวาริจญ์

**เคาะวาริจญ์** (, เอกพจน์ , แปลว่า "ผู้ที่ออกไป") หรือ **อัชชุรอต** (, แปลว่า "ผู้แลกเปลี่ยน") เป็นกลุ่มคนที่ปรากฏครั้งแรกในฟิตนะฮ์ครั้งที่หนึ่ง (ค.ศ. 656–661) เดิมเคาะวาริจญ์เป็นผู้สนับสนุนอะลี อิบน์ อะบี ฏอลิบแต่ก่อขบถหลังอะลียอมรับอนุญาโตตุลาการเพื่อยุติความขัดแย้งกับมุอาวิยะฮ์ที่ 1 ในยุทธการที่ศิฟฟีนในค.ศ. 657 เคาะวาริจญ์ยืนกรานว่า "การตัดสินเป็นของพระเป็นเจ้าเท่านั้น" และกบฏอย่างมุอาวิยะฮ์สมควรถูกปราบตามคำสั่งห้ามในอัลกุรอาน อะลีเอาชนะเคาะวาริจญ์ในยุทธการที่นะฮ์เราะวานใน ค.ศ. 658 แต่การกบฏยังดำเนินต่อไป อะลีถูกลอบสังหารใน ค.ศ. 661 โดยอับดุรเราะฮ์มาน อิบน์ มุลญัม เคาะวาริจญ์ผู้ต้องการแก้แค้นความพ่ายแพ้ที่นะฮ์เราะวาน

หลังมุอะวิยะฮ์ตั้งรัฐเคาะลีฟะฮ์อุมัยยะฮ์ใน ค.ศ. 661 ข้าหลวงของมุอะวิยะฮ์ยังคงควบคุมเคาะวาริจญ์ไว้ได้ แต่สุญญากาศทางอำนาจจากฟิตนะฮ์ครั้งที่สอง (ค.ศ. 680–692) เอื้อให้เคาะวาริจญ์ก่อกบฏอีกครั้ง อัลอะซาริเกาะฮ์และนัจญ์ดาต สองกลุ่มแยกของเคาะวาริจญ์ครองพื้นที่จำนวนมากในเปอร์เซียและอาระเบีย อย่างไรก็ตามปัญหาและความแตกแยกภายในบั่นทอนกำลังเคาะวาริจญ์ก่อนจะพ่ายแพ้ให้กับกองทัพอุมัยยะฮ์ช่วง ค.ศ. 696–699 ต่อมาในคริสต์ทศวรรษ 740 เคาะวาริจญ์ก่อกบฏครั้งใหญ่ทั่วรัฐเคาะลีฟะฮ์ แต่ถูกปราบปรามจนสิ้น กระนั้นกบฏเคาะวาริจญ์ยังดำเนินต่อไปจนถึงสมัยอับบาซียะฮ์ (ค.ศ. 750–1258) ก่อนเคาะวาริจญ์หัวรุนแรงจะค่อย ๆ เสื่อมลงและแทนที่ด้วยสายกลางอย่างอิบาฎียะฮ์ที่สืบทอดมาจนถึงปัจจุบัน ด้านกลุ่มอิบาฎียะฮ์ปฏิเสธความเกี่ยวข้องกับเคาะวาริจญ์ ทั้งยังประณามเคาะวาริจญ์ว่าเป็นพวกสุดโต่ง

เคาะวาริจญ์เชื่อว่ามุสลิมไม่ว่าจะเชื้อสายหรือชาติพันธุ์ใด หากผ่านการรับรองความเชื่อความศรัทธาย่อมมีคุณสมบัติเป็นเคาะลีฟะฮ์ จุดยืนนี้แตกต่างจากซุนนีย์ที่ยอมรับผู้นำจากเผ่ากุเรช ขณะที่ชีอะฮ์ยืนยันว่าตำแหน่งผู้นำเป็นของอะลีและทายาท อัลอะซาริเกาะฮ์และนัจญ์ดาตเชื่อว่าเป็นหน้าที่ของมุสลิมในการขับไล่เคาะลีฟะฮ์ที่ผิดบาป เคาะวาริจญ์สุดโต่งอย่างอะซาริกาถือว่าการฆ่ากาฟิร (ผู้ไม่ยอมรับ) ไม่ใช่เรื่องผิด  และการแต่งงานระหว่างเคาะวาริจญ์กับกาฟิรเป็นเรื่องต้องห้าม ขณะที่นัจญดัตอนุญาตการแต่งงานกับผู้ไม่ใช่เคาะวาริจญ์ เคาะวาริจญ์หลายคนเป็นนักพูดและกวีที่มีความสามารถ หัวข้อบทกวีของพวกเขามักเป็นเรื่องศรัทธา ความกล้าหาญและชะฮีด เคาะวาริจญ์สมัยคริสต์ศตวรรษที่ 8 และ 9 มีส่วนในการถกเถียงทางเทววิทยาซึ่งมีส่วนพัฒนาต่อมาเป็นเทววิทยาอิสลามกระแสหลัก

ประวัติศาสตร์และความเชื่อของเคาะวาริจญ์มาจากนักเขียนสมัยคริสต์ศตวรรษที่ 9 และ 10 ที่เป็นปฏิปักษ์กับเคาะวาริจญ์ การขาดหลักฐานจากทางเคาะวาริจญ์ทำให้ยากต่อการค้นหาเจตนาที่แท้จริงของพวกเขา มุสลิมดั้งเดิมมองเคาะวาริจญ์ว่าเป็นกลุ่มสุดโต่งที่โหดร้าย ขณะที่มุสลิมสมัยใหม่เปรียบเทียบรัฐอิสลามอิรักและลิแวนต์ อัลกออิดะฮ์ ภราดรภาพมุสลิมและเตฮ์รีกีตอลิบานปากีสถานกับเคาะวาริจญ์ในแง่อุดมการณ์เชิงมูลวิวัติและการใช้กำลัง อย่างไรก็ตามนักประวัติศาสตร์อาหรับบางคนเน้นด้านสมภาคนิยมและแนวโน้มก่อนประชาธิปไตยของเคาะวาริจญ์ ปัจจุบันมุมมองของนักประวัติศาสตร์ต่อมูลเหตุเคาะวาริจญ์แบ่งเป็นจุดประสงค์ทางศาสนา ปัจจัยทางสังคมเศรษฐกิจ หรือการตอบสนองของเบดูอินต่อการจัดตั้งรัฐที่เป็นแบบแผน

## อ้างอิง

หมวดหมู่:ประวัติศาสตร์ศาสนาอิสลาม
เอ็นเอชเคเจเนอรัลทีวี

**เอ็นเอชเคเจเนอรัลทีวี** (; ) ย่อบนโทรทัศน์ว่า **เอ็นเอชเคจี** เป็นผู้ให้บริการการแพร่ภาพกระจายเสียงสาธารณะทางโทรทัศน์หลักของประเทศญี่ปุ่น เอ็นเอชเคเจเนอรัลทีวีผลิตรายการข่าว, ละครโทรทัศน์, รายการวาไรตี, ดนตรี, กีฬา, อนิเมะ และรายการพิเศษอื่น ๆ ที่ผลิตเพื่อแข่งขันกับคู่แข่งเชิงพาณิชย์ เอ็นเอชเคเจอเนรัลทีวีมีชื่อเสียงจากการออกอากาศรายการข่าวภาคดึก, รายการสารคดีพิเศษ และละครโทรทัศน์เชิงประวัติศาสตร์ที่โด่งดัง นอกจากรายการปกติแล้ว เอ็นเอชเคเจเนอรัลทีวียังเป็นผู้ออกอากาศรายการพิเศษ *[[เอ็นเอชเค โคฮากุอูตะกัซเซ็ง]]* และละครโทรทัศน์ในช่วงเช้าที่เรียก *[[อาซาโดระ]]*

เอ็นเอชเคพร้อมด้วยเอ็นเอชเคเจเนอรัลทีวีเริ่มแพร่ภาพเป็นปฐมฤกษ์เมื่อวันที่ 1 กุมภาพันธ์ ค.ศ. 1953 โดยเอ็นเอชเคเป็นช่องโทรทัศน์เพียงช่องเดียวก่อนการเปิดตัวของสถานีโทรทัศน์นิปปงทีวีในวันที่ 28 สิงหาคม ค.ศ. 1953 ภายหลังตามด้วยการเริ่มแพร่ภาพของเอ็นเอชเคเอ็ดดูเคชันทีวีในเดือนมกราคม ค.ศ. 1959

## อ้างอิง

## แหล่งข้อมูลอื่น
* 
* บรรทัดฐานการออกอากาศของบรรษัทกระจายเสียงและแพร่ภาพแห่งญี่ปุ่น 
* ประวัติโทรทัศน์ในประเทศญี่ปุ่น

หมวดหมู่:สื่อมวลชน
หมวดหมู่:สถานีโทรทัศน์ในประเทศญี่ปุ่น
หมวดหมู่:เครือข่ายโทรทัศน์ญี่ปุ่น
หมวดหมู่:ผู้ผลิตรายการข่าว
ตำบลออฟทอบ

**ออฟทอบ** () เป็นตำบลในอำเภอออฟทอบ เทศมณฑลเตหะราน จังหวัดเตหะราน ประเทศอิหร่าน แบ่งออกเป็น 9 หมู่บ้าน จากสำมะโน พ.ศ. 2549 อำเภอนี้มีประชากร 14,847 คนใน 3,520 ครัวเรือน

## รายละเอียด

## อ้างอิง
แดนึส ปรอกอแปนกอ

**แดนึส แฮนนาดียอวึช ปรอกอแปนกอ** (; เกิด 20 มิถุนายน ค.ศ. 1991) เป็นนายทหารชาวยูเครน และเป็นพันโทในกองกำลังป้องกันประเทศยูเครนและผู้บัญชาการกองพันอาซอว์ เขาเข้าประจำการในกองทัพยูเครนตั้งแต่ ค.ศ. 2014 เพื่อต่อสู้ในการปกป้องยูเครนจากกองทัพรัสเซียและกองกำลังแบ่งแยกดินแดนที่สนับสนุนรัสเซียในดอนบัสในสงครามรัสเซีย–ยูเครนที่กำลังดำเนินอยู่

เพื่อตอบโต้ การรุกรานยูเครนของรัสเซียใน ค.ศ. 2022 ปรอกอแปนกอได้ขึ้นเป็นผู้นำในการปกป้องเมืองมารีอูปอลจากการปิดล้อมของรัสเซีย บทบาทความเป็นผู้นำของเขาในแนวหน้าส่งผลให้เขาได้รับรางวัลวีรบุรุษแห่งยูเครนในเดือนมีนาคม ค.ศ. 2022

ปรอกอแปนกอยังเป็นที่รู้จักในนาม **แรดิส** () ซึ่งต่อมาได้กลายเป็นสัญญาณเรียกทหารของเขา มีรายงานว่าลูกน้องของเขาพูดกับเขาอย่างไม่เป็นทางการว่า "บราเดอร์แรดิส" หรือ "สหายแรดิส"

## อ้างอิง

หมวดหมู่:บุคคลที่เกิดในปี พ.ศ. 2534
หมวดหมู่:บุคคลที่ยังมีชีวิตอยู่
หมวดหมู่:ชาวยูเครน
หมวดหมู่:ทหารชาวยูเครน
บ้านศิลาร่วมสามัคคี

**หมู่บ้านศิลาร่วมสามัคคี** แบ่งการปกครองออกเป็น 2 หมู่บ้าน คือ บ้านศิลาร่วมสามัคคี และบ้านห้วยโปร่ง ตำบลห้วยบง อำเภอด่านขุนทด จังหวัดนครราชสีมา

## ประวัติของหมู่บ้าน
**หมู่บ้านศิลาร่วมสามัคคี** เดิมคือ หมู่ที่ 16 ตำบลหินดาด อำเภอด่านขุนทด จังหวัดนครราชสีมา

ต่อมาวันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา บ้านห้วยบงจึงถูกโอนมาเป็นหมู่ที่ 4 ตำบลห้วยบง

เนื่องจากบ้านศิลาร่วมสามัคคีมีพื้นที่และประชากรมาก จึงมีการแยกพื้นที่บางส่วนออกเป็น **หมู่บ้านห้วยโปร่ง** หมู่ที่ 24 ดังเช่นในปัจจุบัน

## ประชากร
หมู่บ้านศิลาร่วมสามัคคี และหมู่บ้านห้วยโปร่ง มีประชากรรวมทั้งหมด 823 คน แบ่งเป็น ชาย 415 คน หญิง 408 คน 

: *ข้อมูล ณ สิ้นปี 2564*

## สถานที่สำคัญ
: ** วัด **
* วัดศิลาร่วมสามัคคี

: ** โรงเรียน **
* โรงเรียนบ้านศิลาร่วมสามัคคี
** ศูนย์พัฒนาเด็กเล็กโรงเรียนบ้านศิลาร่วมสามัคคี

## อ้างอิง

บ้านศิลาร่วมสามัคคี
ศิลาร่วมสามัคคี
โรงเรียนสาธิตมหาวิทยาลัยเชียงใหม่

**โรงเรียนสาธิตมหาวิทยาลัยเชียงใหม่** () เป็นหน่วยงานหนึ่งภายใต้การดูแลของคณะศึกษาศาสตร์ มหาวิทยาลัยเชียงใหม่ โดยจัดการเรียนการสอนตั้งแต่ระดับปฐมวัยจนถึงระดับมัธยมศึกษา ซึ่งมีเป้าหมายหลักในการให้สวัสดิการทางการศึกษาแก่บุตรของบุคลากร และเป็นโรงเรียนทดลองเพื่อศึกษาวิจัยการเรียนการสอน

## ประวัติ
โรงเรียนสาธิตมหาวิทยาลัยเชียงใหม่ จัดตั้งขึ้นตามวัตถุประสงค์ของการจัดตั้งคณะศึกษาศาสตร์ โดยมีจุดมุ่งหมายเพื่อให้โรงเรียนและเป็นสถานที่สำหรับสนับสนุนการผลิตบัณฑิตทางการศึกษา ทั้งในส่วนของการเป็นแหล่งที่ให้นักศึกษาได้สังเกตการสอนร่วมสอนและฝึกปฏิบัติการทางวิชาชีพ ตลอดจนเป็นสถานที่สำหรับให้คณะได้ศึกษาค้นคว้าและวิจัยร่วมทดลองวิธีการจัดการเรียนการสอนตามแนวปรัชญาการศึกษาใหม่ เพื่อเป็นตัวอย่างสำหรับการจัดการในภาคเหนือ โดยโรงเรียนสาธิตมหาวิทยาลัยเชียงใหม่ได้เริ่มทำการเรียนการสอนครั้งแรกเมื่อวันที่ 3 มิถุนายน พ.ศ 2511 ในระดับชั้นมัธยมศึกษาปีที่ 1 สายสามัญ โดยมีจำนวนนักเรียนรุ่นแรกจำนวน 70 คนและมีคณาจารย์จากคณะศึกษาศาสตร์เป็นผู้สอนโดย ในช่วงแรกได้ใช้อาคารวิทยาลัย 1 ของมหาวิทยาลัยเชียงใหม่เป็นสถานที่จัดการเรียนการสอน (ปัจจุบันคืออาคารคณะรัฐศาสตร์และรัฐประศาสนศาสตร์ มหาวิทยาลัยเชียงใหม่) จนกระทั่งปี 2514 อาคารสาธิตหนึ่งซึ่งเป็นอาคารหลังแรกของโรงเรียนได้ก่อสร้างเสร็จ โรงเรียนจึงได้ใช้อาคารหลังดังกล่าวเป็นสถานที่จัดการเรียนการสอนมาจนถึงปัจจุบัน 

ในปี 2521 โรงเรียนสาธิต มช. ได้ปรับหลักสูตรกระทรวงศึกษาธิการโดยให้เรียนชั้นมัธยมศึกษาตอนต้น 3 ปีและชั้นมัธยมศึกษาตอนปลาย 3 ปี 

ต่อมาในปี 2551 กระทรวงวิทยาศาสตร์และเทคโนโลยีได้จัดให้มีโครงการสนับสนุนการจัดตั้งห้องเรียนวิทยาศาสตร์ในโรงเรียนโดยการกำกับดูแลของมหาวิทยาลัยขึ้นโดยมีมหาวิทยาลัยเชียงใหม่เป็นศูนย์หนึ่งในจำนวนทั้งหมด 40 เพื่อรับนักเรียนเข้าศึกษาในระดับชั้นมัธยมศึกษาปีที่ 4 ในหลักสูตรห้องเรียนวิทยาศาสตร์ ซึ่งการพัฒนาหลักสูตรห้องเรียนวิทยาศาสตร์นั้นมาจากความร่วมมือของคณะวิทยาศาสตร์ และโรงเรียนสาธิตคณะศึกษาศาสตร์ มหาวิทยาลัยเชียงใหม่ ในปีการศึกษา 2561 ซึ่งเป็นปีแรกของการดำเนินโครงการได้เริ่มรับนักเรียนเข้าศึกษาในโครงการห้องเรียนวิทยาศาสตร์จำนวน 30 คนจนกระทั่งปีการศึกษา 2553 โครงการดังกล่าวมีจำนวนนักเรียนครบทั้ง 3 ระดับชั้น

ปัจจุบันโรงเรียนสาธิต มช. และเปิดหลักสูตรแผนการเรียนศิลป์-ซอฟต์แวร์ และศิลป์-ออกแบบ ระดับชั้นมัธยมศึกษาปีที่ 4 

มีบุคลากรทั้งสายวิชาการและบุคลากรสายสนับสนุนจำนวนทั้งสิ้น 160 คน

## หลักสูตร
โรงเรียนสาธิตมหาวิทยาลัยเชียงใหม่ ได้จัดทำหลักสูตรสถานศึกษาโรงเรียนสาธิตมหาวิทยาลัยเชียงใหม่ พุทธศักราช 2553 ตามหลักสูตรแกนกลางการศึกษาขั้นพื้นฐาน พุทธศักราช 2551 เพื่อให้การจัดการศึกษาของโรงเรียน สอดคล้องกับความเปลี่ยนแปลงทางเศรษฐกิจ สังคม และความเจริญก้าวหน้าทางวิทยาการของยุคโลกาภิวัตน์ โดยโรงเรียนได้ดำเนินการจัดทำหลักสูตรสถานศึกษา โรงเรียนสาธิตมหาวิทยาลัยเชียงใหม่ ซึ่งแบ่งเป็น

#หลักสูตรการศึกษาขั้นพื้นฐานที่ดำเนินการจัดทำและใช้หลักสูตรโดยโรงเรียนสาธิตมหาวิทยาลัยเชียงใหม่
#หลักสูตรห้องเรียนวิทยาศาสตร์ในโครงการสนับสนุนการจัดตั้งห้องเรียนวิทยาศาสตร์ โดยการกำกับของมหาวิทยาลัย ดำเนินการพัฒนาใช้หลักสูตรโดยคณะวิทยาศาสตร์ มหาวิทยาลัยเชียงใหม่ ซึ่งมีอาจารย์จากโรงเรียนสาธิตมหาวิทยาลัยเชียงใหม่ ร่วมเป็นคณะกรรมการร่างหลักสูตร

## อ้างอิง

## แหล่งข้อมูลอื่น
* 

หมวดหมู่:หน่วยงานในมหาวิทยาลัยเชียงใหม่
เชียงใหม่
สาธิตมหาวิทยาลัยเชียงใหม่
มิสและมิสเตอร์ซูปราเนชันแนลไทยแลนด์ 2022

**มิสและมิสเตอร์ซูปราเนชันแนลไทยแลนด์ 2022** () มิสซูปราเนชันแนลไทยแลนด์ และ มิสเตอร์ซูปราเนชันแนลไทยแลนด์ เป็นการประกวดความงามที่ถูกจัดขึ้นในประเทศไทย ซึ่งในคืนการตัดสินจะจัดขึ้นที่ โชว์ ดีซี ฮอลล์, กรุงเทพมหานคร โดยมี เบญจรัตน์ อัครวนิชศิลป์ เอบิ  เจ้าของมงกุฎ มิสซูปราเนชันแนลไทยแลนด์ 2021 และ นิปุณ แก้วเรือน มิสเตอร์ซูปราเนชันแนลไทยแลนด์ 2021 จะเป็นคนมอบมงกุฎให้กับมิสซูปราเนชันแนลไทยแลนด์และมิสเตอร์ซูปราเนชันแนลไทยแลนคนใหม่ และมีชานิค ราบี มิสซูปราเนชันแนล 2021 มาร่วมชมในการประกวดครั้งนี้ด้วย โดยผู้ที่ได้รับตำแหน่งชนะเลิศ จะเป็นตัวแทนประเทศไทยในการเข้าร่วมประกวด มิสซูปราเนชันแนล 2022 และ มิสเตอร์ซูปราเนชันแนล 2022 ที่จะถูกจัดขึ้นที่โปแลนด์ ในปลายปีนี้

## ผลการประกวด

### ลำดับ

* **$** ผ่านเข้ารอบ 8 คนสุดท้ายโดยอัตโนมัติ จากรางวัลพิเศษ Supra Factor
* **§** ผ่านเข้ารอบ 8 คนสุดท้าย โดยอัตโนมัติ จากรางวัลพิเศษ Fan Vote

## รางวัลตำแหน่งพิเศษ

### Supra Factor
Supra Factor คือรางวัล Fast track ที่จะทำให้ผู้เข้าประกวดไม่ได้ถูกจับตามอง "เพียงแค่คนเดียวตลอดไป" ถ้าทำผลงานได้ดีก็จะมีโอกาสเข้ารอบอัตโนมัติตั้งแต่รอบออดิชั่น และจะเป็นตำแหน่งที่เปลี่ยนไปในทุก Challenge ตามความเห็นของ Supra Guru และ Supra Family จะมีเพียงตัวแทนผู้เข้าประกวดชาย 1 คน และหญิง 1 คนเท่านั้นที่ครองตำแหน่ง Supra Factor ไว้ได้ จนสามารถเข้าไปยืน 8 คนสุดท้ายในรอบไฟนอลโดยอัตโนมัติ

#### Elegance Challenge

#### Supra Chat

### Fan Vote
ผู้ที่มีคะแนนสูงสุดจากการโหวตสูงสุดในฝ่ายหญิงและฝ่ายชาย จะได้ผ่านเข้ารอบทันที

### ถ่ายทำรายการ POP NEWS
ทางช่อง PPTV HD 36 ในวันที่ 17 พฤษภาคม 2565 ซึ่งคัดเลือกจากผู้ที่มีคะแนน Supra Factor สูงสุด 3 ลำดับแรกของทั้งฝ่ายชายและฝ่ายหญิง

## ผู้เข้าประกวด
30 ผู้เข้าประกวดที่ได้รับการยืนยัน:

## อ้างอิง

## แหล่งข้อมูลอื่น
*Supranational Thailand  – Official website

หมวดหมู่:มิสซูปราเนชันแนลไทยแลนด์
หมวดหมู่:มิสเตอร์ซูปราเนชันแนลไทยแลนด์
หมวดหมู่:ประเทศไทยในปี พ.ศ. 2565
หมวดหมู่:การประกวดความงามในปี พ.ศ. 2565